‘ศึกเป๊ปซี่เสริมสุข’เดือด
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 8 เม.ย. 2554
17 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 8 เม.ย. 2554
หุ้นไทยแรลลี เงินทุนต่างชาติที่ไหลเข้ามาซื้อหุ้นไม่หยุดไล่ดัชนีทำปิดสูงสุดของวัน 1,089.21 จุด พุ่ง 13.08 จุด มูลค่าซื้อขายแน่น 42,517 ล้านบาท ... ต่างชาติซื้อสุทธิ 2,922 ล้านบาท 
ตลาดหุ้นเหลือเวลาซื้อขายอีก 3 วันทำการก่อนหยุดยาวสงกรานต์ มีโอกาสเห็นดัชนีไปทำนิวไฮครั้งใหม่ 1,100 จุด ... ตอนนี้นักวิเคราะห์ปรับเป้าดัชนีกันยกใหญ่ ยังไม่เห็นสัญญาณต่างชาติขาย ก็ควรเตรียมใจกันไว้บ้าง 
หุ้นตัวหลักๆ ที่เล่นกันอยู่เวลานี้ เน้น 3 กลุ่ม แบงก์ พลังงาน และปิโตรเคมี ตัวเดิมๆ ครอบครัว ปตท. (PTT) มากันหมด แบงก์ใหญ่ไม่กี่ตัว และขาประจำ อินโดรามาฯ (IVL) 
กลุ่มแบงก์เล่นดีช่วงนี้ คาดการณ์ผลงานไตรมาสแรกออกมาดี อานิสงส์สินเชื่อโตตามเศรษฐกิจ และดอกเบี้ยขาขึ้นหนุน 
ศึกเป๊ปซี่ โคล่า &amp; เสริมสุข (SCC) บานปลาย ศาลแพ่งสั่งศูนย์รับฝากหลักทรัพย์ (TSD) ระงับการโอนหุ้นให้กับ เอส.บี.เค. เบฟเวอเรจ ที่ถูกมองว่าเป็นกลุ่มเดียวกับเป๊ปซี่ฯ มีผลให้หมดสิทธิโหวตในการประชุมผู้ถือหุ้นรอบนี้ 
ตั้งแต่ 12 เม.ย.นี้ หุ้น เจนเนอรัล เอ็นจิเนียริ่ง (GEN) จะรวบพาร์จาก 1 บาท เป็น 10 บาท มีผลให้ราคาหุ้นบนกระดานหายไป 10 เท่า หรือจาก 0.06 บาท เป็น 0.60 บาท 
วันนี้ผู้ประกอบการเหล็กหลายราย ตบเท้าเข้าให้ข้อมูลกับกระทรวงพาณิชย์ ก่อนตัดเชือกขึ้นราคา ให้หรือไม่ ... ราคาก็ขึ้นแล้ว